ธุลีแห่งความเศร้า

ธุลีแห่งความเศร้า ;(Dust of sadness) พลังงานอันเกิดจากการสิ้นหวังและการตายของแม่มด  เป็นละอองเถ้าที่ไม่สามารถมองเห็นได้  แต่จะมีผลกับแม่มดเมื่อได้รับมากเกินไป

ธุลีแห่งความเศร้านั้นคือความรู้สึกที่หลงเหลือของแม่มด ความสิ้นหวัง  ความเศร้าเสียใจ  ซึ่งได้ตกค้างอยู่ใน Lanudel (โลกเบื้องหลัง)  เป็นพลังงานด้านลบที่เดิมทีก็กระจายอยู่ในโลก  ทว่าการเสียสมดุลของ Lanudel ได้ทำให้ธุลีแห่งความเศร้าปนเปื้อนมากกว่าปกติ

แม่มดที่สูดธุลีแห่งความเศร้าเข้าไปเป็นจำนวนมากจะเกิดอาการสิ้นหวังต่อชีวิต เสียสติ  หรือที่เรียกกันว่า 'คำสาปของโลก' ซึ่งจะบั่นทอนพลังของแม่มดลงเรื่อยๆจนถึงแก่ความตาย  รวมทั้งแม่มดที่ตายจากผลของธุลีแห่งความเศร้านั้นวิญญาณจะไม่อยู่ใน Lanudel  ซึ่งเป็นปัจจัยทำให้โลกเบื้องหลังเสียสมดุล

Another

 * ครั้งหนึ่งที่ไลแลคได้รับธุลีแห่งความเศร้ามากเกินไป เธอเคยพูดกับเวโรนิก้าว่า  'เราจะสู้ต่อไปทำไม?  เราจะมีชีวิตอยู่ต่อไปทำไมในเมื่อพอพวกเราตาย  พวกเราจะไม่ได้เกิดขึ้นมาอีก  นี่คือการดิ้นรนที่ไร้ประโยชน์ไม่ใช่หรอ?...การมีอยู่ของพวกเราไม่ได้ทำให้อะไรมันดีขึ้นเลย' 
 * เกรเทลเคยพูดถึงธุลีแห่งความเศร้าให้กับเรนเดลฟังไว้ว่า  'นี่ไม่ใช่คำสาป  มันก็แค่พรที่ทำให้เราระลึกและรู้สึกตัวเสียที  ว่าการคงอยู่ของพวกเราคือผลงานส่วนเกินที่โลกไม่ได้ต้องการตั้งแต่ต้น  พวกเราตายได้  แต่จะไม่มีทางเกิดขึ้นมาอีกต่อไป  ไม่มีแม่มดตนไหนที่ได้กลับไปเกิด...นั่นแหละคือความจริงที่มันได้มอบให้กับเรา'